2016 में ऑस्ट्रेलिया के खिलाफ डेब्यू करने के बाद जसप्रीत बुमराह टीम इंडिया के एक अहम गेंदबाज बन गए हैं. वह टेस्ट मैचों के साथ ही वन-डे और टी-20 में भी शानदार गेंदबाजी कर रहे हैं. बुमराह को डेथ ओवर्स में दुनिया का सर्वश्रेष्ठ गेंदबाज माना जाता है. गेंदों में विविधता बल्लेबाजों को आसानी से रन नहीं बनाने देती. बुमराह टी-20 में 50 विकेट के करीब हैं. यदि वह तीसरे मैच में 4 विकेट ले लेते हैं तो वह यह उपलब्धि हासिल कर लेंगे. बुमराह ने अब तक 37 टी-20 खेले हैं और वह 6.73 की इकोनॉमी से 46 विकेट ले चुके हैं. इसलिए यह उम्मीद है कि बुमराह अगले मैच में 50 विकेट ले लें. यदि वह ऐसा कर लेते हैं तो वह 42 मैचों में 50 विकेट लेने वाले रविचंद्रन अश्विन का भी रिकॉर्ड भी तोड़ देंगे.